ACTA DE LA SESSIÓ ORDINÀRIA

CELEBRADA PEL PLE DE L'AJUNTAMENT

EL DIA 2 DE FEBRER DE 2023

Membres assistents:

Maria Ramon Salas

Miguel Fernàndez de Heredia Cañellas

Maria Sureda Matamalas

Josep Pol i Font

Maria Antònia Castell Polo

Carlos Quesada Casas

Joan Ferra Terrassa

Marta Neus Lopez Cortes

Juan José Garrofé Marimon

Antoni Bordoy Fernández

Maria Romero Matas

Membres que excusen la seva assistència

Antoni Asensio Campoy

 A la Vila d'Esporles, Comunitat Autònoma de les Illes Balears, essent les denou i trenta minuts de dia 2de febrer de 2023, es reuneix de forma presencial i telemàtica en primera convocatòria, a la sala de Plens de l’Ajuntament, el Ple de la Corporació sota la presidència de la Sra. batllessa, Maria Ramon Salas, i amb l’assistència dels senyors regidors que es relacionen a l’encapçalament, amb l’objecte de celebrar sessió ordinària i en ella tractar els assumptes inclosos a l’ordre del dia, el qual fou degudament notificat. Assisteix com a secretària la Sra. Francisca Maimó Molina

**1.- ACTA ANTERIOR.-** La Sra. presidenta pregunta si qualque membre de la Corporació ha de fer qualque observació a l’acta de la sessió ordinària de dia 24 de novembre de 2022.

 No es presenta cap observació, i sotmesa a votació es aprovada per unanimitat.

**2.- EXPEDIENT 120/2023.- APROVAR LA MODIFICACIÓ DE LES RETRIBUCIONS PER DEDICACIÓ EXCLUSIVA. -** La batlessa, Maria Ramon Salas, dona lectura a la següent:

**PROPOSTA DE BATLIA**

Mitjançant Provisió d'Alcaldia de data 23 / de gener / 2023 es va disposar l'emissió d'Informe de Secretaria sobre la normativa aplicable i el procediment a seguir per a la Modificació de les Retribucions dels Membres de la Corporació.

Atès l’estudi de retribucions de municipis realitzada:

|  |  |  |  |
| --- | --- | --- | --- |
| PERCEPCIONES DE ALCALDES ISPA 2022 (RETRIBUCIONES AÑO 2021) | POBLACIÓ | RETRIBUCIONS | DEDICACIÓ |
|  |  |  |  |
| **Alaior** | 9467 | 37.800 | Parcial |
| **Alaró** | 5617 | 36.980,02 | Parcial |
| **Algaida** | 5793 | 39.078,20 | exclusiva |
| **Artà** | 7984 | 42.801,78 | exclusiva |
| **Binissalem** | 8756 |  |  |
| **Bunyola** | 6895 | 47.759,32 | exclusiva |
| **es Castell** | 7572 | 32.200,00 | Parcial |
| **Es Mercadal** | 5316 | 21.032,00 | S/dedicació |
| **Esporles** | 5113 | 37.023,56 | exclusiva |
| **Lloseta** | 6122 | 15.009,30 | S/dedicació |
| **Muro** | 7394 | 47.759,18 | exclusiva |
| **Porreres** | 5576 | 8.010,00 | S/dedicació |
| **Sant Joan de Labritja** | 6576 |  |  |
| **Sant Llorenç des Cardassar** | 8742 | 46.278,82 | Parcial |
| **Sant Lluís** | 6735 | 38.500,00 | exclusiva |
| **Santa María del Camí** | 7486 | 39.849,04 | exclusiva |
| **Ses Salines** | 5096 | 22.516,38 | Parcial |
|  |  |  |  |
| **MITJANA EXCLUSIVES CONTANT ESPORLES** |  | 41,824.44 |  |
| **MITJANA SENSE CONTAR ESPORLES** |  | 42,624.59 |  |
| **MITJANA ELIMINANT SOU MÉS ALT I MÉS BAIX** |  | 41,597.64 |  |
|  |  |  |  |
| **MITJANA DE LES 3**  |  | **42,015.56 €** |  |

Aquesta Alcaldia, des del punt de vista de l'organització interna, i havent de tenir en compte el preceptuat en l'article 75 bis i ter de la Llei 7/1985, de 2 d'abril, reguladora de les Bases del Règim Local, considera que és necessari reconèixer els nous règims retributius que se'ls assigna als corporatius.

Per tot plegat,

**PROPOSO**

**PRIMER.** Establir a favor dels membres de la Corporació que exerceixin els seus càrrecs en règim de dedicació exclusiva, les retribucions que a continuació es relacionen, que es percebran en catorze pagues, dotze corresponents a les diferents mensualitats de l'any i les dues restants corresponents a les mensualitats de juny i desembre, havent d'assumir aquesta Corporació el pagament de les quotes empresarials que correspongui.

— El càrrec de batlessa, percebrà una retribució anual bruta de 42.015,56 euros.

El Sr. Bordoy una vegada llegida la proposta comenta que el seu grup no votaran a favor i el motiu no és la justificació ni els imports que es proposen per retribuir una dedicació exclusiva sinó que serà perquè ara mateix, uns mesos abans d’unes eleccions, no és el moment de fer-ho.

Sotmesa a votació la proposta fou aprovada amb el següent resultat:

 - Vuit (8) vots a favor de PAS-MÉS

 - Tres (3) vots en contra del PSIB-PSOE

**3.- EXPEDIENT 1033/2022. ADJUDICAR EL CONTRACTE DE SUBMINISTRE, MITJANÇANT LA MODALITAT DE RENTING, D’UN (1) VEHICLE ADAPTAT PER A LA POLICIA LOCAL.** **-** La batlessa Maria Ramon sales, dona lectura a la següent:

**PROPOSTA PLE**

En relació amb l'expedient relatiu a la contractació per procediment Obert de Subministre mitjançant modalitat de renting d’un (1) vehicle adaptat per a la Policia Local, pel termini de 60 mesos, i a la vista de l'expedient de contractació tramitat:

|  |  |  |
| --- | --- | --- |
| **Document** | **Data/Núm.** | **Observacions** |
| Informe de Secretaria |  23/09/2022 |   |
| Resolució inici expedient |  23/09/2022 |  Resolució Batlia 550/2022 |
| Plec prescripcions tècniques |  22/09/2022 |   |
| Plec de clàusules administratives |  23/09/2022 |   |
| Informe-proposta de Secretaria |  26/09/2022 |   |
| Informe de fiscalització prèvia |  26/09/2022 |   |
| Acord de Ple |  29/09/2022 |   |
| Anunci de licitació |  06/10/2022 |   |
| Acta de la Mesa de Contractació d'Obertura de l’arxiu «A» Criteris ponderables automàticament i proposta d'adjudicació |  28/10/2022 |   |
| Requeriment al licitador |  28/10/2022 |   |

Vistes les característiques del contracte que es pretén adjudicar:

|  |  |  |
| --- | --- | --- |
| Tipus de contracte:  | Subministraments |  |
| Subtipus del contracte: | Lloguer |  |
| Objecte del contracte: | Subministre mitjançant modalitat de renting d’un (1) vehicle adaptat per a la Policia Local, pel termini de 60 mesos |  |
| Procediment de contractació: | Obert |  |
| Tipus de Tramitació:  | Ordinària |  |
| Valor estimat del contracte: | 64.074,89 € |  |
| Pressupost base de licitació IVA exclòs: | 64.074,89 € |  |
| IVA %: | 21% |  |
| Pressupost base de licitació IVA inclòs: | 77.530,62 € |  |
| Data d'inici del contracte:  | A l’entrega del vehicle  |  |
| Data de finalització del contracto/Durada del contracte | 60 mesos |  |
| **Codi**  | **Nom**  |
| 34114200  | Automóviles de policia.  |

Examinada la documentació que l'acompanya i de conformitat amb allò que s'ha fixat en la Disposició Addicional Segona de la Llei 9/2017 de 8 de novembre, de Contractes del Sector Públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,

**PROPOS AL PLE**

**PRIMER.** Adjudicar el contracte de  Subministre mitjançant modalitat de renting d’un (1) vehicle adaptat per a la Policia Local, pel termini de 60 mesos, en les condicions que figuren en la seva oferta i les que es detallen en els plecs de clàusules administratives particulars i de prescripcions tècniques a:

|  |  |
| --- | --- |
| **ADJUDICATARI** | **PREU** |
|  Multiauto Palma, S.L. (B57226102) |  63,900,00 + iva**77.319,00** |

**SEGO**N. Disposar la despesa corresponent en cas de conformitat de l'informe de fiscalització que s'emeti per la Intervenció.

**TERCER.** Disposar la despesa corresponent en cas de conformitat de l'informe de fiscalització que s'emeti per la Intervenció.

**QUART.** Adonar de la present Resolució a Intervenció i a Tresoreria a l'efecte de practicar les anotacions comptables que procedeixin.

**CINQUÈ.** Publicar anunci d'adjudicació en el perfil de contractant en termini de 15 dies.

**SISÈ.** Designar com a responsable del contracte a SANTIAGO MARTIN GUARDIOLA.

**SETÈ.** Notificar l'adjudicació als licitadors que no han resultat adjudicataris.

**VUITÈ.** Notificar a MULTIAUTO PALMA, S.L., adjudicatari del contracte, la present Resolució i citar-lo per a la signatura del contracte.

**NOVÈ.** Publicar anunci de formalització del contracte en el Perfil de contractant en termini no superior a quinze dies després de la perfecció del contracte i amb el contingut contemplat en l'annex III de la Llei 9/2017 de 8 de novembre, de Contractes del Sector Públic.

**DÈCIM.** Comunicar al Registre de Contractes del Sector Públic les dades bàsiques del contracte incloent la identitat de l'adjudicatari, l'import d'adjudicació, juntament amb el desglossament corresponent de l'Impost sobre el Valor Afegit.

No obstant això, la Corporació acordarà el que estimi pertinent.

Sotmesa a votació la proposta fou aprovada per unanimitat dels assistents.

**4.- EXPEDIENT 1597/2022.- REVISIÓ D’OFICI LLICÈNCIA URBANÍSTICA C/ MOSSEN ALCOVER NÚM. 12A.-** La batlessa Maria Ramon sales, dona lectura a la següent:

**PROPOSTA PLE**

 «A la vista dels següents antecedents:

|  |  |  |
| --- | --- | --- |
| **Document** | **Data/Núm.** | **Observacions** |
| Provisió d'Alcaldia |  20/10/2022 |   |
| Informe de Secretaria |  21/10/2022 |   |
| Acord del Ple |  27/10/2022 |   |
| Escrit d'Emplaçament per donar Audiència als interessats |  04/11/2022 |  Registre sortida 924/2022 i 925/2022 |
| Al·legacions Presentades |  08/11/2022 | Registre entrada @1001/2022  |
| Informe jurídic |  22/12/2022 |   |
| Informe del tècnic municipal | 23/01/2022  |   |
| Informe-proposta de Secretaria | 23/01/2022  |   |

Propós al Ple l’adopció del següent acord:

**ACORD**

**PRIMER.** Desestimar les següents al·legacions:

|  |  |  |
| --- | --- | --- |
| **Registre d'Entrada** | **NIF** | **Nom** |
|  @1001/2022 | B 88178694  | Coral Homes,   |

Pels motius expressats en l'informe dels serveis jurídics i de l’arquitecte municipal, del qual es remetrà còpia als interessats juntament amb la notificació del present Acordo.

**SEGON.** Sol·licitar Dictamen del Consell Consultiu de les Illes Balears. Per a la declaració de nul·litat de pledeclarar nul de ple dret l'acte administratiu d’atorgament de la Llicència urbanística número 1689/2006 concedida per a la construcció d’un habitatge unifamiliar aïllat al carrer de Mossèn Alcover 12A d’Esporles.

**TERCER.** Suspendre el termini màxim legal per resoldre el procediment pel temps que intervingui entre la petició del Dictamen al Consell Consultiu de les Illes Balears i la recepció d'aquest dictamen».

Sotmesa a votació la proposta fou aprovada per unanimitat dels assistents.

**5.- EXPEDIENT 23/2023 – 126/2023.- AUTORITZAR INCOAR EL PROCEDIMENT PER ACORDAR, SI ESCAU, LA IMPOSICIÓ DE PENALITATS PER COMPLIMENT DEFECTUOS DEL CONTRACTE AL CONTRACTISTA FCC MEDIO AMBIENTE S.A.-**

El regidor Sr. Miguel Fernández de Heredia Cañellas, dona lectura a la següent:

##### PROPOSTA DE BATLIA

Vist que aquest Ajuntament va rebre informe de data 19/01/2023, emès per Gram Sostenibilitat, empresa supervisora del compliment del contracte de servei de recollida de fems en el qual descrivia diversos incompliments en el servei de recollida de fems, que suposen el compliment defectuós per part del contractista de l'objecte del contracte.

Vist l'informe de Secretaria de data 19/01/2023, en relació amb la legislació aplicable i el procediment a seguir per a la imposició de penalitats al contractista,

RESOLC

**PRIMER.** Incoar el procediment per acordar, si escau, la imposició de penalitats per compliment defectuós del contracte al contractista FCC Medio Ambiente S.A

**SEGON.** Donar audiència al contractista per un termini de  *quinze dies* des de la notificació d'aquesta resolució, i a l'avalista o assegurador per aquest termini, a l'efecte de que presentin les al·legacions i els documents que considerin convenients.

**TERCER.** Sol·licitar informe dels Serveis Tècnics sobre les al·legacions presentades.

**QUART.** Sol·licitar, així mateix, que es realitzi informe de Tresoreria en relació amb les garanties prestades.

Una vegada llegida la proposta la batlessa dona la paraula al Sr. Bordoy.

El Sr. Bordoy comenta que encara que estan a favor de la proposta pensen que aquesta acció d’imposició de penalitats s’hauria d’haver pres fa temps i no al final de legislatura encara que entenen el fet de que s’hagi esperat a sumar un nombre important de petites incidències per poder tramitar un expedient d’aquestes característiques.

El Sr. Fernández comenta que no només era esperar una suma de petites incidències sinó que també la majoria d’aquestes s’han donat durant el darrer any.

La Sra. Ramon afegeix que el moment d’iniciar un expedient d’imposició de penalitat l’ha proposat l’empresa responsable de supervisar el compliment adequat del servei.

Sotmesa a votació la proposta fou aprovada per unanimitat dels assistents.

**6.- EXPEDIENT 1979/2022.- DONAR COMPTE DE L’ADHESIÓ DE L’AJUNTAMENT D’ESPORLES A L’ACORD MARC DE SUBMINISTRAMENT D’ENERGIA ELÈCTYRICA EXPEDIENT 1/2021 AMB DESTINACIÓ A LES ENTITATS LOCALS DE LES ILLES BALEARS, I A LA SEVA ADJUDICACIÓ MITJANÇANT SUBHASTA ELECTRÒNICA DE 28 DE DESEMBRE DE 2022.-**  La batlessa Maria Ramon sales, dona lectura a la següent:

**DECRET DE BATLIA 813/2022**

**Antecedents.-**

1.- La presidència de la Federació d’Entitats de les Illes Balears (FELB) va aprovar el passat dia 9 de juliol de 2021 la incoació de l’expedient per a la licitació d’un Acord Marc de subministrament elèctric amb destinació a les entitats locals de les Illes Balears, per tal de donar continuïtat a un nombre important d’associats que ja utilitzaven aquest servei. La Central de Contractació de la FELIB va decidir impulsar l’expedient de contractació de la licitació de l’Acord marc en qüestió, per a la selecció d’empreses subministradores de conformitat amb allò establert a la Llei 9/2017, de 8 de novembre, de contractes del sector públic (LCSP), mitjançant procediment obert i subjecte a regulació harmonitzada, definit als corresponents plecs de clàusules administratives particulars i prescripcions tècniques de l’Acord marc (exp. FELIB 1/2021).

2.- En data 2 de desembre de 2021 fou adoptat l’acord pel que es resolgué adjudicar l’expedient 1/2021 amb les següents empreses seleccionades per lots:

|  |  |
| --- | --- |
| Lot 1 | Iberdrola, EDP i Endesa  |
| Lot 2 | Iberdrola, EDP i Endesa  |
| Lot 3 | Iberdrola, EDP i Endesa  |
| Lot 4 | EDP, Iberdrola i Endesa |

3.- En data 16 de desembre de 2022, mitjançant resolució de la presidència foren convidades les empreses seleccionades en els diferents lots de l’Acord marc a les subhastes dels quatre lots pel dia 28 de desembre de 2022.

4.- Vista la proposta de resolució de la mesa de contractació del mateix dia 28 de desembre per als lots 1, 2, 3 i 4, a l’empresa Endesa Energia, SAU, d’acord amb el detall de tarifes per lots que es relaciona a la part resolutiva del present acord.

5.- Vista la resolució d’adjudicació de la presidència de la FELIB en els mateixos termes de la proposta de la mesa de data 28 de desembre de 2022.

6. Tenint en compte que aquesta entitat està adherida a la central de contractació, i en conseqüència, destinatària de l’adjudicació de l’Acord marc.

**Fonaments de Dret.-**

**Primer.-** Plecs de clàusules administratives particulars i prescripcions tècniques publicats al perfil de contractant de l’entitat, que regeixen l’Acord marc pel subministrament d’energia elèctrica, amb destinació a les entitats locals de les Illes Balears. En especial, les clàusula 6 i 7 respecte les entitats destinatàries i el el règim d’adhesió al sistema d’adquisició centralitzada, i la clàusula 40, respecte l’adjudicació del contracte basat.

**Segon.-** Llei 9/2017, de 8 de novembre, de contractes del sector públic, en especial la regulació respecte a l’adjudicació i formalització de contractes derivats en un Acord marc i respecte al règim de vigència i pròrrogues dels contractes, i resta de normativa concordant aplicable.

**Tercer.-** Llei 7/1985, de 2 d‘abril, reguladora de les Bases del Règim Local, i Llei 20/2006, de 15 de desembre, municipal i de règim local de les illes Balears i resta de disposicions vigents en matèria de règim local que regulen el règim de funcionament i competències de les entitats locals.

Per tot això, i d’acord als els antecedents abans esmentats i els fonaments de dret assenyalats anteriorment,

RESOLC

**Primer.-** Adherir-se al resultat de la licitació del Contracte basat en l’Acord marc, derivat de la subhasta del 28 de desembre de 2022, per un termini de dotze mesos (des de l’1 de gener de 2023 al 31 de desembre del 2023), d’acord amb el següent detall de condicions econòmiques especificades per lots i tarifes:

|  |  |  |  |
| --- | --- | --- | --- |
| **LOT 1** |  |  |  |
|  | **Tarifa 2.0TD** | **Unitat** | **Preu adjudicació** |
|  | **P1** | **MWh** | **420,267** |
|  | **P2** | **MWh** | **324,262** |
|  | **P3** | **MWh** | **280,646** |
| **LOT 2** |  |  |  |
|  | **Tarifa 3.0TD** | **Unitat** | **Preu adjudicació** |
|  | **P1** | **MWh** | **376,654** |
|  | **P2** | **MWh** | **352,148** |
|  | **P3** | **MWh** | **315,903** |
|  | **P4** | **MWh** | **297,493** |
|  | **P5** | **MWh** | **281,663** |
|  | **P6** | **MWh** | **278,206** |
| **LOT 3** |  |   |   |
|  | **Tarifa 6.1** | **Unitat** | **Preu adjudicació** |
|  | **P1** | **MWh** | **335,934** |
|  | **P2** | **MWh**  | **323,040** |
|  | **P3** | **MWh**  | **304,147** |
|  | **P4** | **MWh** | **292,933** |
|  | **P5** | **MWh** | **285,840** |
|  | **P6** | **MWh** | **279,724** |
| **LOTE 4** |  |  |  |
|  | **Tarifa 2.0TD** |  |  |
|  |  | **Unitat** | **Preu adjudicació** |
|  | **P1** | **MWh** | **420,001** |
|  | **P2** | **MWh**  | **323,996** |
|  | **P3** | **MWh**  | **280,380** |

|  |  |  |
| --- | --- | --- |
|  | **Tarifa 3.0TD** |   |
|  |  | **Unitat** | **Preu adjudicació** |
|  | **P1** | **MWh** | **376,388** |
|  | **P2** | **MWh**  | **351,882** |
|  | **P3** | **MWh**  | **315,637** |
|  | **P4** | **MWh** | **297,227** |
|  | **P5** | **MWh** | **281,397** |
|  | **P6** | **MWh** | **277,940** |
|  |  |   |   |
|  | **Tarifa 6.0TD** |    |
|  |  | **Unitat** | **Preu adjudicació** |
|  | **P1** | **MWh** | **335,668** |
|  | **P2** | **MWh**  | **322,774** |
|  | **P3** | **MWh**  | **303,881** |
|  | **P4** | **MWh** | **292,667** |
|  | **P5** | **MWh** | **285,574** |
|  | **P6** | **MWh** | **279,458** |
|  |  |  |  |
|  | **Compensació** | **0,051** |  |

**Segon.-** Comunicar aquest acord a l’entitat Endesa Energia SAU, com a empresa adjudicatària (C/Sant Joan de Deu,1, 2ª, 07007, Palma), tot donant-li els efectes de publicitat que siguin preceptius.

Juntament amb això, posar-se contacte amb el gestor d'Endesa Energia SAU amb el que aquesta entitat local te el seu contacte habitual. En cas de no conèixer-ho o de tenir dificultats per comunicar-se amb ell, contactar amb el gestor del contracte:

Sr. Juan Luis Montaña Nuño

Telèfon fix: 971-10.76.85

Telèfon mòbil: 656.600.084

Correu electrònic: juanluis.montana@endesa.es

**Tercer.-** Comunicar aquest acord a la Federació d’Entitats Locals de les Illes Balears (FELIB) per correu electrònic felib@felib.es o per correu postal al carrer General Riera, 111, 07010, Palma).

**Quart.-** Donar compte al Ple en la primera sessió que és celebri

La Corporació es dona per assabentada.

**7.- PROPOSTES D’URGÈNCIA.-** Per part de la Sra. batlessa es presenta proposta d’urgència respecte a tractar els següents punts no inclosos dins l’ordre del dia i que tampoc han passat per la Comissió Informativa. Justificada la urgència, aquesta queda aprovada per unanimitat dels assistents i es passa a tractar els temes.

**7.1.- EXPEDIENT 1814/2022.- ESTABLIMENT DE PREUS PÚBLIC - ORDENANÇA FISCAL REFUGI DE S’HORT DE SON TRIAS.-** La batlessa Maria Ramon sales, dona lectura a la següent:

**PROPOSTA DE BATLIA**

Aquest Ajuntament, degut a l’increment dels preus i, sobretot dels subministres, que fan que tots els serveis augmentin el seu cost, considera oportú i convenient procedir a la modificació de l'Acord regulador del preu públic del Refugi Hort de Son Trias de l’Ordenança Fiscal Reguladora del preu públic per a la prestació dels serveis de la piscina, pistes poliesportives cobertes, pistes poliesportives descobertes, pista de tenis, camp de futbol i refugi Hort de Son Trias.

També, i per eficiència en la gestió dels tributs, considera oportú extreure d’aquesta ordenança el preu del servei referent al Refugi de l’Hort de Son Trias i crear-ne una de nova i exclusiva per aquest servei.

A la vista dels següents antecedents:

|  |  |  |
| --- | --- | --- |
| **Document** | **Data/Núm.** | **Observacions** |
| Informe Tècnic-Econòmic |  31/01/2023 |   |
| Informe de secretaria |  02/02/2023 |   |
| Informe d'Intervenció |  02/02/2023 |   |

 PROPÒS AL PLE el següent

**ACORD**

**PRIMER.** Aprovar la modificació de l'Acord regulador del preu públic per a la prestació dels serveis de la piscina, pistes poliesportives cobertes, pistes poliesportives descobertes, pista de tenis, camp de futbol i refugi Hort de Son Trias derogant d’aquesta ordenança el text referent al Refugi Hort de Son Trias per tal de crear una ordenança nova i única referent al Refugi Hort de Son Trias

**SEGON.** Publicar el present Acordo en el tauler d'anuncis de l'Ajuntament i en el Butlletí Oficial de la Província a l'efecte del seu general coneixement.

Així mateix, estarà a la disposició dels interessats a la seu electrònica d'aquest Ajuntament *[http://esporles.eadministracio.cat]*».

Una vegada llegida la proposta, la Sra. Ramon dona la paraula al Sr. Bordoy, que aprofita per comentar que el seu grup s’abstindrà en la votació atès que no ha tingut temps d’estudiar la proposta.

Sotmesa a votació la proposta fou aprovada amb el següent resultat:

* Vuit (8) vots a favor de PAS-MÉS
* Tres (3) abstencions del PSIB-PSOE

**13.2.- EXPEDIENT 63/2023.- PRESSUPOST GENERAL 2023 I PLANTILLA DE PERSONAL.-** La batlessa Maria Ramon sales, dona lectura a la següent:

**PROPOSTA**

Pressupost municipal d’Esporles per a 2023

Total despeses per capítol

|  |  |
| --- | --- |
| CAPITOL 1 | 2.705.714,12 |
| CAPITOL 2 | 1.888.472,52 |
| CAPITOL 3 | 17.694,23 |
| CAPITOL 4 | 127.671,00 |
| CAPITOL 6 | 58.400,00 |
| CAPITOL 9 | 77.069,14 |
|  | 4.875.021,01 |
|  |  |
|  |  |

|  |  |
| --- | --- |
| Total ingressos per capítol |  |

|  |  |
| --- | --- |
| CAPITOL 1 | 1.946.796,40 |
| CAPITOL 2 | 115.000,00 |
| CAPITOL 3 | 1.089.168,08 |
| CAPITOL 4 | 1.721.956,53 |
| CAPITOL 5 | 2.100,00 |
|  | 4.875.021,01 |

PLANTILLA DE PERSONAL 2023

D’acord amb allò disposat a l’article 90 de la Llei 7/85 de 2 d’abril, Reguladora de les Bases del Règim Local, es relaciona la plantilla de personal de l’Ajuntament d’Esporles

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
|  | PLACES | GRUP | VACANT | FIX | INT/TEMP | JORNADA |
| ÀREA BATLIA |  |  |  |  |  |  |
| DENOMINACIÓ DEL LLOC | 1 | - | - | 1 | - |  |
| ÀREA DE SANITAT |  |  |  |  |  |  |
| DENOMINACIÓ DEL LLOC | PLACES | GRUP | VACANT | FIX | INT/TEMP | JORNADA |
| Auxiliar administratiu Centre de Salut | 1 | C2 | 1 | - | 1 | 18 h/semana |
| ÀREA DE SERVEIS SOCIALS |  |  |  |  |  |  |
| DENOMINACIÓ DEL LLOC | PLACES | GRUP | VACANT | FIX | INT/TEMP | JORNADA |
| Treballador/a social | 1 | A2 | - | 1 | - | Comp |
| Tècnic/a en atenció sociosanitària a persones depenents a domicili | 2 | C2 | - | 2 | - | 30 h/setmana |
| Educador/a de medi obert | 1 | A2 | 1 | - | - | Comp |
| Auxiliar administratiu | 1 | C2 | - | 1 | - | Comp |
| ÀREA DE MEDIAMBIENT |  |  |  |  |  |  |
| DENOMINACIÓ DEL LLOC | PLACES | GRUP | VACANT | FIX | INT/TEMP | JORNADA |
| Suport operatiu mediambiental | 1 | AP | - | 1 | - | Comp |
| ÀREA D'URBANISME |  |  |  |  |  |  |
| DENOMINACIÓ DEL LLOC | PLACES | GRUP | VACANT | FIX | INT/TEMP | JORNADA |
| Arquitecte | 1 | A1 | 1 | - | - | 11h/setmana |
| Arquitecte tècnic/a | 1 | A2 | - | 1 | - | Comp |
| Tècnic de gestió administrativa | 1 | A2 | - | 1 | - | Comp |
| ÀREA D'ADMINISTRACIÓ MUNICIPAL |  |  |  |  |  |  |
| DENOMINACIÓ DEL LLOC | PLACES | GRUP | VACANT | FIX | INT/TEMP | JORNADA |
| Administratiu padró i tresoreria | 1 | C1 | - | 1 | - | Comp |
| Administratiu de gestió cadastre i recaptació | 1 | C1 | - | 1 | - | Comp |
| Administratiu secretaria | 1 | C1 | - | 1 | - | Comp |
| Auxiliar administratiu | 1 | C2 | - | 1 | - | Comp |
| Auxiliar administratiu | 1 | C2 | 1 | - | 1 | Comp |
| Auxiliar administratiu | 1 | C2 | 1 | - | - | Comp |
| Ordenança notificador/a | 1 | C2 | 1 | - | - | Comp |
| ÀREA DE PROMOCIÓ ECONÒMICA |  |  |  |  |  |  |
| DENOMINACIÓ DEL LLOC | PLACES | GRUP | VACANT | FIX | INT/TEMP | JORNADA |
| AODL | 1 | A1 | 1 | - | - | Comp |
| Tècnic/a de Formació i Ocupació | 1 | A1 | 1 | - | 1 | Comp |
|  |  |  |  |  |  |  |
|  |  |  |  |  |  |  |
| ÀREA DE MANTENIMENT I VIES I OBRES |  |  |  |  |  |  |
| DENOMINACIÓ DEL LLOC | PLACES | GRUP | VACANT | FIX | INT/TEMP | JORNADA |
| Encarregat de brigada | 1 | C1 | 1 | - | - | Comp |
| Encarregat de manteniment i vies i obres | 1 | C1 | - | 1 | - | Comp |
| Oficial 1a electricista fontaner | 1 | C2 | - | 1 | - | Comp |
| Oficial 1a jardiner | 1 | C2 | 1 | - | - | Comp |
| Oficial 1a picapedrer | 1 | C2 | - | 1 | - | Comp |
| Oficial 1a fontaneria | 1 | C2 | - | 1 | - | Comp |
| Oficial 1a neteja | 1 | C2 | - | 1 | - | Comp |
| Oficial 2a jardiner | 1 | C2 | - | 1 | - | Comp |
| Peó | 1 | AP | - | 1 | - | Comp |
| Peó | 1 | AP | - | 1 | - | Comp |
| ÀREA DE MANTENIMENT D'EDIFICIS |  |  |  |  |  |  |
| DENOMINACIÓ DEL LLOC | PLACES | GRUP | VACANT | FIX | INT/TEMP | JORNADA |
| Oficial 1a bidell | 1 | C2 | - | 1 | - | Comp |
| Coordinador/a de neteja | 1F | AP/C2 | - | 1 | - | Comp |
| Netejador/a | 6 | AP | 4 | 2 | 4 | Comp |
| ÀREA DE CULTURA |  |  |  |  |  |  |
| DENOMINACIÓ DEL LLOC | PLACES | GRUP | VACANT | FIX | INT/TEMP | JORNADA |
| Tècnic de biblioteca i arxiu municipal | 1 | A1 | - | 1 | - | Comp |
| Tècnic/a de Cultura i patrimoni | 1 | A1 | 1 | - | 1 | Comp |
| ÀREA D'HISENDA |  |  |  |  |  |  |
| DENOMINACIÓ DEL LLOC | PLACES | GRUP | VACANT | FIX | INT/TEMP | JORNADA |
| Secretari-Interventor/Secretària-Interventora | 1 | A1 | - | 1 | - | Comp |
| Tresorer/a | 1 | A1/A2 | 1 | - | - | Comp |
| Tècnic/a de gestió | 1 | A2 | 1 | - | - | Comp |
| Administratiu intervenció | 1 | C1 | - | 1 | - | Comp |
| ÀREA DE JOVENTUT |  |  |  |  |  |  |
| DENOMINACIÓ DEL LLOC | PLACES | GRUP | VACANT | FIX | INT/TEMP | JORNADA |
| Dinamitzador/a juvenil | 1 | A2 | 1 | - | - | Comp |
| Coordinador/a sociocultural | 1 | A2 | - | 1 | - | Comp |
| ÀREA D'ESPORTS |  |  |  |  |  |  |
| DENOMINACIÓ DEL LLOC | PLACES | GRUP | VACANT | FIX | INT/TEMP | JORNADA |
| Coordinador/a Esportiu/iva | 1 | A2 | - | 1 | - | Comp |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| ÀREA DE SEGURETAT CIUTADANA |  |  |  |  |  |  |
| DENOMINACIÓ DEL LLOC | PLACES | GRUP | VACANT | FIX | INT/TEMP | JORNADA |
| Cap de la Policia Local | 1 | A2/C1 | 1 |  | - | Comp |
| Subinspector Policia Local | 1 | A2 | 1 | - | - | Comp |
| Oficial Policia Local | 1 | C1 | - | 1 | - | Comp |
| Policia Local | 5 | C1 | 1 | 4 | 1 | Comp |
| Policia Local interí | 1 | C1 | 1 | - | - | Comp |
| Policia Local interí | 1 | C1 | 1 | - | - | Comp |
| Auxiliar administratiu | 1 | C2 | 1 | - | 1 | Comp |
| ÁREA ESCOLETA MUNICIPAL |  |  |  |  |  |  |  |
| DENOMINACIÓ DEL LLOC | PLACES | GRUP | VACANT | FIX | INT/TEMP |  | JORN |
| Directora 1r cicle educació infantil | 1 | A2 | 1 | - | - |  | Comp |
| Educadora base 1r cicle educació infantil | 2 | B | - | 2 | - |  | Comp |
| Educadora base 1r cicle educació infantil | 5 | B | - | 5 | - |  | Comp |
| Educadora base 1r cicle educació infantil | 1 | B | 1 | - | - |  | 1/2 jornada |
| Coeducadora 1r cicle educació infantil | 3 | B | 3 | - | - |  | 1/2 jornada |
| Netejador/a | 1 | E | - | 1 | - |  | Comp |
| Netejador/a | 1 | E | 1 | - | 1 |  | 20 h/setmana |
| Oficial 1a manteniment escoleta | 1 | C2 | 1 | - | - |  | 1/2 jornada |
| ÁREA ESCOLA DE MÚSICA I DANSA |  |  |  |  |  |  |  |
| DENOMINACIÓ DEL LLOC | PLACES | GRUP | VACANT | FIX | INT/TEMP |  | JORN |
| Coordinador musical | 1 | A1/A2 | - | 1 | - |  | Comp |
| Cap d'estudis | 1 | A2 | - | 1 | - |  | Comp. |
| Secretària | 1 | A2 | - | 1 | - |  | Fixes discontinus |
| Mestre/a de música especialista | 1 | A2 | - | 1 | - |  | Fixes discontinus |
| Mestre/a de música especialista | 1 | A2 | - | 1 | - |  | ½ jorn fix disc |
| Mestre/a de música especialista | 14 | A2 | 14  | - | 14 |  | Hores |
| Mestre/a de música especialista | 1 | A2 | 1 | - | - |  | Comp |
| Mestre/a de música especialista | 1 | A2 | 1 | - | - |  | Comp |
| Auxiliar administratiu | 1 | C2 | 1 | - | - |  | Comp |
| Netejador/a | 1 | AP | 1 | - | - |  | Comp |

Personal que encara no està ubicat dins sa RLT

|  |  |  |  |  |  |  |  |
| --- | --- | --- | --- | --- | --- | --- | --- |
| DENOMINACIÓ DEL LLOC | PLACES | GRUP | VACANT | FIX | INT/TEMP |  | JORN |
| PEO MANTENIMENT VIES I OBRES | 3 | E | 3 | - | 3 |  | Comp |
| EDUCADORA BASE 1ER CICLE EI | 4 | C1 | 4 | - | 4 |  | Comp. |
| AUX. BIBLIOTECA | 1 | C2 | 1 | - | 1 |  | Comp |

Una vegada presentat i explicat el pressupost per la Sra. López, la Sra. Ramon li dona la paraula al Sr. Bordoy.

En primer lloc el Sr. Bordoy agraeix la feina feta, que és molta i complexa, per prepara un pressupost

El Sr, Bordoy comenta que votaran en contra del pressupost per que com a eina política no ha funcionat, atès que ha vits com els darrers anys no s’han vist reflectides les mocions que han anat presentant el PSOE.

A més, el pressupost aprovat els darrers anys ha demostrat que hi ha necessitats que no es cobreixen de forma ràpida com per exemple:

La falta de calefacció a infantil de l’Escola o al Centre de Dia.

Falta personal al servei de neteja de les vies públiques.

La neteja i manteniment de carrers no és adequada

El Sr, Bordoy agraeix i reconeix la feina de recerca de subvencions per dur a terme inversions però encara i així considera que falta planificació.

En general considera que no confien en que el pressupost doni sol·lucions als problemes que van sorgint al municipi atès que falta una partida per imprevists.

Acabada la intervenció del Sr. Bordoy, la Sra. López, regidora d’hisenda, demana contestar al Sr. Bordoy.

La Sra. López comenta que el que més greu li sap és que l’equip de Govern li va demanar al PSIB-PSOE si volien aportar alguna proposta de millora al pressupost i el PSIB-PSOE no ha aportat res.

La Sra. López també explica que sí és veritat que aquest any no està dotada la partida de Fons de contingència que normalment era per imprevists però que els imprevists, com sempre, es tenen en compte i son imputables a diferents partides del pressupost.

Respecte la planificació de les subvencions és pràcticament impossible tenir una previsió a llarg termini perquè fins que no es publica en el boib una convocatòria l’Ajuntament no es pot presentar. No obstant, l’equip de Govern té claríssim quines son les necessitats del municipi i en el moment que surt una convocatòria nova intenten presentar-se sempre adaptant les necessitats a la convocatòria.

La Sra. Ramon intervé per comentar que coincideix amb la intervenció de la Sra. López i repeteix que és va donar opció al PSIB-PSOE a presentar propostes al pressupost i no ho va fer.

Comenta que, amés, és curiós, que no els hi agradi l’estructura millorada del pressupost 2023 quan els tres darrers anys han votat a favor els pressupost amb la mateixa estructura.

Respecte la falta d’aires condicionats a Centre de Formació, Centre Cotoner, etc, la batlessa explica que l’Ajuntament d’Esporles ja va tramitar la modificació de crèdit i l’expedient de contractació però la tramitació administrativa du el seu temps.

En quant a l’aire condicionat de l’Escola, aquest aire està romput i els tècnics han aconsellat canviar-los. Atès que és una inversió i no un manteniment ja s’han demanat pressuposts i s’ha informat a l’administració competent que és el Govern de les Illes Balears (IBISEC). Encara i així, sabent que son tràmits llargs, i per poder donar una mitja solució més ràpida, s’ha demanat una peça que val 4000€ encara que sigui una solució temporal d’acord amb l’informe dels tècnics. No obstant la peça està comanada i tarda temps en arribar. Tan aviat com arribi es substituirà i esperen que duri el temps màxim possible.

Per acabar la batlessa agraeix a la Sra. López els 8 anys dedicats a fer pressupost. Ha estat una gran feina per estructurar i fer-ho el més clar possible i ajustats a la realitat.

Son els darrers pressuposts de la batlessa i explica que està molt satisfeta de la feina feta i més després de fer front a uns pressuposts amb una pandèmia (COVID), una guerra i una situació econòmica d’increment d’IPC.

El Sr. Bordoy està molt d’acord amb l’estructura i claredat i es d’agrair que es tingui en compte les propostes del PSIB-PSOE però atès que és una eina política considera que hi ha accions que no s’han resolt de forma adequada i la gestió en moltes ocasions pot ser insuficient.

Sotmesa a votació la proposta fou aprovada amb el següent resultat:

* Vuit (8) vots a favor de PAS-MÉS
* Dos (2)vots en contra del PSIB-PSOE
* Una (1) abstenció del PSIB-PSOE (Maria Sureda Matamalas)

**14.- DECRETS DE BATLIA.-** La secretària, dóna compte dels decrets de Batlia haguts des de l’últim Ple del núm. 709/2022 al 50/2023.

**15.- CORRESPONDÈNCIA I DISPOSICIONS OFICIALS**.- A l’apartat de correspondència, es dóna compte de la correspondència haguda des de l’últim ple. Així com es donen a conèixer les disposicions oficials més rellevants hagudes des de l’últim ple.

**16.- PRECS I PREGUNTES.-** no se’n fan

 Un cop examinats els punts assenyalats a l’ordre del dia, essent les denou hores i quaranta-cinc minuts la Sra. batlessa aixecà la sessió, i per fer-hi constar el que s’hi ha tractat, jo la secretària en donc fe, i amb el seu Vist-i-plau estenc la present Acta al lloc i la data assenyalats a l’encapçalament.

La secretària Vist i plau

 La batlessa